b'\n_START_ARTICLE_\nEtureunasolakko\n_START_PARAGRAPH_\nEtureunasolakko on lentokoneen siiven johto- eli etureunassa oleva nostovoimaa lis\xc3\xa4\xc3\xa4v\xc3\xa4 laite. Kun koneiden massojen suureneminen aiheutti l\xc3\xa4ht\xc3\xb6- ja laskunopeuksien suurenemisen, kehitettiin laskusiivekkeet ja etureunasolakot, jotta kyseiset nopeudet saatiin pysym\xc3\xa4\xc3\xa4n alhaisina koneen lentonopeuden k\xc3\xa4rsim\xc3\xa4tt\xc3\xa4._NEWLINE_Etureunasolakoiden tyyppej\xc3\xa4 ovat taitesiiveke, solasiiveke ja Kr\xc3\xbcger-laippa._NEWLINE_Etureunasolakot liittyv\xc3\xa4t oleellisesti koneen sakkausominaisuuksiin. Solakoiden ulosottaminen lis\xc3\xa4\xc3\xa4 nostovoimaa, lis\xc3\xa4\xc3\xa4 hieman vastusta, suurentaa sakkauskohtauskulmaa ja pienent\xc3\xa4\xc3\xa4 sakkausnopeutta. _NEWLINE_Toisen maailmansodan aikaisessa saksalaisessa Messerschmitt Bf 109 -h\xc3\xa4vitt\xc3\xa4j\xc3\xa4ss\xc3\xa4 oli automaattisesti aukevat etureunasolakot. Jyrk\xc3\xa4ss\xc3\xa4 kaarrossa ym. liikkeiss\xc3\xa4 siiven etureunan alipaine sai solakot aukeamaan.'